WHA
WHA (World Hockey Association) oli yhdysvaltalais-kanadalainen jääkiekon ammattilaisliiga, joka toimi vuosina 1972–1979.
Dennis Murphy ja Gary Davidson perustivat WHA:n tammikuussa 1971. Ensimmäinen peli WHA:ssa pelattiin 11. lokakuuta 1972. WHA aloitti 12 joukkueen liigana, jonka historian aikana joukkueet muuttivat useasti paikasta toiseen ja osa joukkueista joutui lopettamaan taloudellisten syiden takia. Koko historiansa ajan WHA joutui taistelemaan olemassaolostaan NHL-liigaa vastaan. Vuonna 1977 NHL ja WHA aloittivat neuvottelut liigojen yhdistämisestä. Sopimukseen asiasta päästiin 22. maaliskuuta 1979, jolloin sovittiin neljän joukkueen liittymisestä NHL-liigaan ja WHA:n laukkauttamisesta. NHL-liigaan liittyneet joukkueet olivat Edmonton Oilers, Winnipeg Jets, Québec Nordiques ja New England Whalers (NHL:ssä nimellä Hartford Whalers). Näistä neljästä ainoastaan Edmonton Oilers on välttynyt muuttamiselta toiseen kaupunkiin. Winnipeg Jets muutti Phoenixiin, Arizonaan vuonna 1996 (nimeksi tuli Phoenix Coyotes), Québec Nordiques Denveriin, Coloradoon vuonna 1995 (nimeksi tuli Colorado Avalanche) ja Hartford Whalers Raleighiin, Pohjois-Carolinaan vuonna 1997 (nimeksi tuli Carolina Hurricanes).
1970-luvulla peliasut olivat NHL:ssä hyvin konservatiivisia. WHA:ssa sitä vastoin lähdettiin hakemaan näkyvyyttä varsin räikeilläkin peliasuilla sekä joukkueiden nimillä. Muun muassa New York Golden Blades pelasi nimensä mukaisesti luistimilla, joiden terät olivat kullan väriset. Peli ei aina ollut kovin siistiä ja peleissä olikin tappeluita ajoittain enemmän kuin NHL:ssä. Monenlaisia sääntöuudistuksia myös kokeiltiin, joista monista kuitenkin jouduttiin luopumaan. Tällaisia olivat esimerkiksi oranssi kiekko paremman näkyvyyden aikaansaamiseksi.
WHA-liigassa kilpailtiin Avco-cupista.
(luettelon tiedot saattavat olla epätäydellisiä) korostetut siirtyivät NHL:ään
Chicago Cougars (1972–1975) Los Angeles Sharks (1972–1974) → Michigan Stags (1974-75) → Baltimore Blades (1975) New York Raiders (1972)→ New York Golden Blades (1973) → New Jersey Knights (1973–1974) → San Diego Mariners (1974–1977) Winnipeg Jets (1972–1979) Edmonton Oilers (1972–1979); Kaudella 1972–1973 joukkuetta kutsuttiin Alberta Oilersiksi Miami Screaming eagles (ei pelejä) → Philadelphia Blazers (1972–1973) → Vancouver Blazers (1973–1975) → Calgary Cowboys (1975–1977) Houston Aeros (1972–1978) New England Whalers (1972–1979) Ottawa Nationals (1972–1973) → Toronto Toros (1973–1976) → Birmingham Bulls (1976–1978) San Francisco Sharks (ei pelejä) → Québec Nordiques (1972–1979) Cleveland Crusaders (1972–1976) → Minnesota Fighting Saints (1976–1977) Indianapolis Racers (1974–1978) Phoenix Roadrunners (1974–1977) Denver Spurs (1975–1976) →Ottawa Civics (1976) Cincinnati Stingers (1975–1979)
WHA-liigaa oltiin aloittamassa uudelleen kaudella 2004–2005. Hanke sai tuulta alleen, kun samalle kaudelle oli odotettavissa NHL:n työsulku, mikä myös toteutui. WHA ilmoitti aloittavansa pelit 8–12 joukkueen sarjana 29. lokakuuta 2004, mutta suunnitelma ei koskaan toteutunut. Uudelleenperustetussa WHA-liigassa olisi ollut NHL-liigaan verrattuna vaatimaton 15 miljoonan dollarin palkkakatto joukkuetta kohden. Sen sijaan 1970-luvulla WHA-liigaan houkuteltiin pelaajia NHL-liigaa suuremmilla palkoilla.
Mark Messier Wayne Gretzky Bobby Hull Gordie Howe Mike Gartner Michel Goulet Frank Mahovlich Norm Ullman Rick Vaive Ralph Backstrom John Tonelli Glen Sather Mark Howe Rob Ramage Gordie Roberts Jacques Plante Gerry Cheevers
Matti Hagman Hannu Kamppuri Veli-Pekka Ketola Markus Mattsson Lauri Mononen Pekka Rautakallio Seppo Repo Heikki Riihiranta Risto Siltanen Juhani Tamminen
Avco Cup Luettelo WHA:ssa pelanneista eurooppalaisista WHA:n tähdistökentällinen